cyanic-selkie/wikianc huggingface dataset:
IOS
iOS er basert på OS X, og er ein mobil variant av operativsystemet som er brukt på datamaskinar laga av Apple.
Nye versjonar av iOS kjem ut årleg. Den noverande utgåva, iOS 11, kom ut i september 2017.
Arkitekturen til iOS har fire abstrakshonsnovå: kjernen, tenestelaget, medialaget og brukargrensesnittlaget. iOS 6.1.4 set av ein systempartisjon på 1 — 1,5 GB i Flash-minne. Av dette nyttar operativsystemet rundt 800 MB.
Programvare
Det finst rundt 650.000 brukarprogram for iOS (april 2010), men all programvaren må kjøpast gjennom iOS App Store. At Apple monopol på sal og distribusjon er ikkje like populært hjå alle brukarane og somme har teke til å hakka seg forbi sperrene, slik at dei kan lasta ned brukarprogram som andre har skrive og lagt ut. Apple er med i Prism-programmet til NSA.
Leon Russell
Leon Russell var ein USA-amerikansk musikar og låtskrivar som var involvert i mange bestseljande popplater gjennom den 60 år lange karrieren hans.
Han samarbeidde med fleire suksessrike artistar, både i studio og som turnémusikar. Han spelte inn 33 album og minst 430 songar. Han skreiv «Delta Lady», spelt inn av Joe Cocker, og organiserte og spelte på Mad Dogs and Englishmen-turneen til Cocker i 1970. Songen hans «A Song for You» vart lagt til Grammy Hall of Fame i 2018, og har blitt spelt inn av meir enn 200 artistar, og hans «This Masquerade» av meir enn 75.
Som pianist spelte han i tidlege år på album av The Beach Boys og Jan and Dean. På det første albumet sitt Leon Russell i 1970, fekk han med seg musikarar som Eric Clapton, Ringo Starr og George Harrison. Ein av dei tidlege tilhengjarane hans, Elton John, sa Russell var ein «mentor» og ein «inspirasjon». Dei spelte inn albumet The Union i 2010, som dei vart nominert til ein Grammy for.
Fylkesveg 53 i Telemark
Fylkesveg 53 i Telemark går mellom Grandalen (Skotfoss) og Dalsbygda i Skien kommune. Vegen er 5,0 km lang.
Aurelia Dobre
Aurelia Dobre er ein tidlegare turnar frå Romania som i 1987 vart  verdsmeister i mangekamp.
Tett på 15-årsdagen vann Dobre gullmedalje i både mangekampen, bomøvinga og lagtevlinga under Verdsmeisterskapen i turn 1987 i Rotterdam. Dessutan sikra ho seg bronsemedaljar i frittståande og hopp. Gjennom meisterskapen vart ho tildelt 10 blanke poeng i fem av øvingane. Året etter var ho del av det rumenske mannskapet som tok sølv i lagtevlinga under dei olympiske leikane i Seoul, individuelt i mangekampen enda ho på sjetteplass. Også ved Turn-VM 1989 i Stuttgart vann ho sølv i lagtevlinga.
Dobre la opp med ho var i tenåra, dels grunna to alvorlegare skadar og dels ein tyngre kropp etter vekst. I 1991 immigrerte ho til USA og gifta seg året etter med ein iransk-amerikansk turntrenar. Ho bur i delstaten Maryland.
Living on a Thin Line
Bakgrunn
«Living on a Thin Line» er ein av to songar på Word of Mouth skriven av Dave Davies (den andre er «Guilty»). I biografien sin Kink, sa Davies at songen var inspirert av den lange og vanskelege karrieren til The Kinks og hatet hans mot politikarar.
Utgjeving
«Living on a Thin Line» kom først ut på Word Of Mouth, men vart sidan gjeven ut på ein 12-tommars singel for radio (med B-sida «Sold Me Out») i Amerika, og sidan på mange samlealbum, som Come Dancing with the Kinks, Lost & Found (1986-1989), The Ultimate Collection og Picture Book. Songen er òg blitt spelt på konsertar av både The Kinks og Dave Davies.
Sjølv om songen ikkje vart ein kommersiell suksess, vart han ein favoritt blant fansen. Songen vart spelt tre gonger i ein episode av The Sopranos i 2001 i episoden «University». Produsenten Terence Winter har sagt at det var den songen i serien folk spurte mest om. Songen vart òg spelt i siste episode av HBO-serien Vice Principals.
Fylkesveg 418 (fleirtyding)
Fylkesveg 418 finst i fleire fylke i Noreg:
Fôrskolm
Fôrskolm (Lathyrus sativus) er ein vanleg belgplante som blir dyrka i Asia og Aust-Afrika, og eten av både menneske og husdyr. Han er ein spesielt viktig plante i område som er utsett for tørke og hungersnaud, og blir sett på som ei «forsikring» sidan han ofte gjev stabile avlingar sjølv når alle andre avlingar sviktar.
Ann Solveig Nystad
Ann Solveig Nystad er ein norsk salmediktar og politikar. Nystad har skrive ein salme i Salmer 1997 og Norsk salmebok 2013. I Stortingsvalet 2017 var ho Kristeleg Folkeparti sin førstekandidat i Finnmark.
Fôrskolm
Fôrskolm blir også eten i Italia og Spania, der mjøl frå belgfrukta blir brukt i den tradisjonelle retten gachas manchegas.
Å eta større mengder fôrskolm over lengre tid kan vera skadeleg. Frøa inneheld variable mengder av aminosyra ODAP, ei nervegift.
Ann Solveig Nystad
Nystad var Kristeleg Folkeparti sin førstekandidat til Sametingsvalet 2009, utan å bli vald inn. Ho var samisk representant ved Kyrkjemøtet i 2008, og sat i Nord-Hålogaland bispedømmeråd frå 2006 til 2010.
Ho var òg redaktør for bladet Nuorttanaste frå 1992 til 2003.
I 2016 gav ho ut diktsamlinga Nugo beaivvit leat saman med Astrid Johnskareng.
Fluke Ridge
Fluke Ridge er ein liten fjellrygg med ei høgd opp mot kring 300 moh på nordsida av Flaskbreen nær enden av breen, ved Oscar II Coast i Graham Land i Antarktis. Han vart namngjeven av UK Antarctic Place-Names Committee i 1987; og er ein av fleire namn i området frå Herman Melville-romanen Moby-Dick.
Hart Rock
Hart Rock er ein holme, 10 moh, som ligg 3 km nordvest for Herdman Rocks og 5,5 km nord-nordaust for austenden av Laurie Island i Sør-Orknøyane. Han vart først kartlagt i 1838 av ein fransk ekspedisjon under d'Urville. Holmen vart namngjeven i 1933 av mannskapet på RRS «Discovery II» under Discovery Investigations etter T. John Hart, eit medlem av den zoologiske gruppa frå Discovery Committee.
Opalchenie Peak
Fjellet er kalla opp etter den frivillige bulgarske styrken i den russisk-tyrkiske krigen 1877-1878 og Balkankrigane 1912-1913.
Opalchenie Peak ligg 2,66 km sør-søraust for Silverstein Peak, 990 m sør for Fukushima Peak, 7,49 km nordvest for Mount Rutford, 4,09 km nordaust for Mount Slaughter og 7,41 km aust for Brichebor Peak.
Bondeforvandling
Bondeforvandling er eit uttrykk i sjakk for forvandlinga av ein bonde som når den siste rada på motsett side av sjakkbrettet – for kvite bønder den åttande rada på sjakkbrettet, for svarte bønder den første rada – til ei dronning, ein springar, ein løpar eller eit tårn av same farge, etter spelaren sitt frie val. Forvandling til konge er ikkje mogleg. Det er heller ikkje mogleg å la bonden bli verande bonde på sisterada, den blir etter sjakkreglane straks ein av desse fire offiserane. Det er heller ikkje lov å forvandle til ei brikke av motsett farge.
Sidan dronninga er den klart sterkaste brikka på sjakkbrettet, skjer over 99 % av forvandlingar i praksis til dronning. Somme gongar kan det likevel vere best å velje ei anna brikke, for eksempel for å unngå at motstandaren blir sett patt, eller ein vel springar for å få til eit dobbeltangrep med springaren, gjerne kalla ein gaffel.
Forvandlinga er uavhengig av kva for nokre brikker motstandaren har teke. Det er mogleg å spele med to eller fleire dronningar, eller med fleire enn vanleg av dei andre offiserane. Viss ei ekstra dronning ikkje er tilgjengeleg, er det vanleg å la eit tårn som står opp ned, gjere same nytta. I turneringssjakk er dette likevel ikkje lovleg. Etter Verdssjakkforbundet FIDE sine reglar for sjakkturneringar har ein spelar som har fått sett bonden på forvandlingsfeltet, rett til å stoppe klokka, til ein offiser av ønskt slag er tilgjengeleg for å fullføre trekket.
Columbus i Georgia
Columbus er ein by og eit byfylke vest i delstaten Georgia i USA. Columbus ligg ved Chattahoochee-elva, tvert overfor Phenix City i delstaten Alabama. Byen er fylkessete for Muscogee County. Ved folketeljinga 2020 hadde Columbus 206 922 ibuarar. Byen ligg 160 km sørvest om Atlanta.
Krigsforbrytaren Willam Calley og musikaren Danny Whitten var frå Columbus.
Albignasjøen
Albignasjøen (tysk Albignasee, italiensk Lago da l'Albigna, retoromansk Lägh da l'Albigna) er ein reservoar i kanton i Graubünden i Sveits. Han ligg i kommunen Vicosoprano ei ei høgd på 2163 meter over havet sørvest i Bregagliadalen, nordaust Pizzo Cacciabella. Innsjøen har eit overflateareal 1,13 km². Utsiget er Albignaelva, ei sideelv til Meraelva, frå venstre.
Angel Delight
Angel Delight er det sjette albumet til det britiske folkrockbandet Fairport Convention. Dette var det første Fairport Convention-albumet utan gitarist Richard Thompson og besetninga bestod av Simon Nicol (gitar, vokal) (det einaste originale gruppemedlemmet), Dave Swarbrick (fiolin, vokal), Dave Pegg (bass, vokal) og Dave Mattacks (trommer).
Musikalsk utvikla Angel Delight seg lite frå forgjengarane, sjølv om ei framføring på Top of the Pops gav dei suksess på listene. Albumet nådde åttandeplass på den britiske albumlista, den høgaste plasseringa dei nokon gong klarte å nå i heimlandet.
Medverkande
på 11:
Haug
Haug (norrønt haugr) er ei høgd i terrenget som kan vera laga av jord, sand, stein eller anna materiale. Ein haug har ofte form som ein liten, rundvoren ås.
Haugar kan vera alle typar opphøgingar som minnar om fjell eller åsar. Dei kan vera naturleg eller menneskeskapte, laga av ei rekkje ulike grunnar, til dømes som gravhaugar, minnehaugar eller for rituelle føremål.
I norrøn tid blei ting ofte haldne på haugar, jamfør tinghaug. Haugatinget for Vestfold blei til dømes halde på høgda Haugar i noverande Tønsberg, medan Tynwald på Isle of Man framleis held særskilde møte på Tynwaldhaugen (Tynwald Hill) på Tynwald-dagen.
Bordfjell
Bordfjell eller mesa (spansk og portugisisk for 'bord') er ei høgslette med flat topp og vanlegvis bratte klipper på sidene. Landforma har fått dette namnet fordi det liknar eit bord.
Landforma er karakteristisk for tørre område, særleg Vest- og Sørvest-USA i badlands og fjellområde frå Washington og California til Nord- og Sør-Dakota og Texas. Døme på slike fjellformasjonar finn ein òg i Spania, Sardinia, Nord- og Sør-Afrika, Arabia, India og Australia.
Danning
Det er skilnaden i styrken til dei forskjellige berglaga som gjev mesaane den særeigne forma. Mindre motstandsdyktige bergartar vert eroderte bort frå overflata og vert dalar, der dei dannar drenering for det kringliggande området, medan dei meir motstandsdyktige berglaga står att. Eit stort område med særleg motstandsdyktig fjell, som ein lagergang kan verne laga under frå erosjon, medan dei mjukare berglaga kring vert erodert til dalar. Lagergangane dannar då ein dekkbergar eller takbergart.
Ein kan òg sjå skilnader i bergartane i sida av ein mesa, som i staden for slake fjellsiderer broten opp i ei trappeliknande mønster. Dei meir motstandsdyktige laga dannar klippene eller fjellveggane, medan dei mjukare bergartane dannar slakare bakkar, eller hyller, mellom klippene. Fjellveggane trekkjer seg attende og vert til slutt skoren av frå hovudveggen, eller platået via sappering. Når heile lengda av ein fjellvegg ikkje trekkjer seg attende med same snøggleik, men når elvar eller bekkar i staden lagar eit hakk i fjellkjeda, kan ein få ein seksjon som er skoren av frå hovudveggen og det oppstår ein mesa.
Lafayette
Lafayette er ein by sørvest i delstaten Louisiana i USA med kringom 121 000 ibuarar. Byen, som er den fjerde mest folkerike i delstaten, er administrasjonssete for Lafayette Parish.
Lafayette vart grunnlagd i 1824. I dag har staden ei større reiselivsnæring, mykja grunna den lokale cajun-kulturen.
STAX
Stax (japansk: 有限会社スタックス Yugen-gaisha Sutakkusu) er eit japansk føretak som produserer elektrostatiske høyretelefonar. Føretaket vart stifta i 1938 og produksjonen av dei fyrste elektrostatiske høyretelefonane, SR-1, tok til i 1960.
Elektrostatiske høyretelefonar har høg inngangsimpedans og krev difor høg drivspenning (nokre hundre V, noko som kan oppnåast enten med å nytta signaltransformatorar eller effektforsterkarar med høg utgangsspenning. Nokre av høyretelefonane til STAX vert leverte med transformatorar og andre modellar med røyrforsterkarar, som arbeider med spenningar som høver for å driva elektrostatiske høyretelefonar. I motsetnad til røyreffektforsterkarar for svingspolehøgtalarar treng ikkje desse forsterkarane utgangstransformator.
Det er dei elektrostatiske høyretelefonane som har gjort STAX kjent, men føretaket har òg produsert elektrostatiske høgtalarar, tonearmar og pickupar til platespelarar, CD-spelarar, etc.
I 1996 gjekk STAX konkurs, med starta opp att same året. I 2011 vart føretaket kjøpt opp av det kinesiske føretaket Edifier.
Fylkesveg 53 (fleirtyding)
Fylkesveg 53 finst i fleire fylke i Noreg:
Freaky!
«Freaky!» er ein pop-diskosong frå 2020 som vert framført av den italienske songaren Senhit. «Freaky!» er komponert av Gianluigi Fazio, Henrik Steen Hansen og Nanna Bottos. Songen skulle ha vore det sanmarinske bidraget til Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.
Om songen
6. mars 2020 offentleggjorde den sanmarinske kringkastaren San Marino RTV at den italienske songaren Senhit skulle representere San Marino i Eurovision Song Contest 2020. Senhit offentleggjorde to songar – «Freaky!» og «Obsessed» – som folk kunne røyste mellom i ei to dagar lang internettavrøysting. 9. mars 2020 offentleggjorde Senhit at «Freaky!» hadde fått flest røyster og dimed var det sanmarinske bidraget i tevlinga. Songen er skriven av Gianluigi Fazio, Henrik Steen Hansen og Nanna Bottos.
Eurovision Song Contest
I januar 2020 vart San Marino trekt til å deltake i den andre semifinalen av Eurovision Song Contest. Semifinalen skulle ha vore arrangert i Rotterdam Ahoy i Nederland torsdag 14. mai. San Marino debuterte i tevlinga i 2008 og har kvalifisert seg til finalen to gonger tidlegare, seinast i 2019 med Serhat og «Say Na Na Na».
Avlysinga
På grunn av koronavirusutbrotet i Europa vinteren 2020 vedtok EBU å avlyse Eurovision Song Contest 2020 for å hindre spreiing av koronaviruset SARS-CoV-2 og den medfølgjande sjukdomen covid-19. Songen fekk dimed aldri delteke i tevlinga.
Akheloj
Akheloj (bulgarsk Ахелой) er ein by i kommunen Pomorie i provinsen Burgas i Bulgaria. Ved folketeljinga i 2011 hadde byen 2 469 innbyggjarar.
The House of Blue Light
Innspeling
Albumet vart til gjennom ein svært lang og vanskeleg prosess, som songar Ian Gillan samanlikna med innspelinga av Who Do We Think We Are i Roma. Gillan har notert at anstrengde relasjonar internt i bandet gjekk ut over albumet: «Eg ser tilbake på House Of Blue Light, det er nokre gode låtar på den plata, men det er noko som manglar i albumet samla sett. Eg kan ikkje kjenna ånda i dette bandet. Eg kan sjå eller høyra fem profesjonelle som gjer sitt beste, men det er som eit fotballag, det fungerer ikkje. Det er som 11 superstjerner som speler på same bane, men som ikkje er knytt saman med hjartet eller ånda.» Gitaristen Ritchie Blackmore har sagt at mykje av det vart spelt inn på nytt, og innrømte: «Eg trur eg spelte elendig på plata, og eg trur ikkje nokon andre var så begeistra for ho.» Organisten Jon Lord la til: «House of Blue Light var eit merkeleg album og vanskeleg å setja saman. Me gjorde den store feilen å prøva å gjera musikken vår aktuell. Me oppdaga at folk ikkje ville at me skulle gjera det.»
Trass i uroa til bandet selde House of Blue Light godt. Det nådde tiandeplassen på den britiske hitlista, 34. plassen på Billboard 200 i USA og topp 10 i seks andre land.
Marknadsføring
Det vart produsert to musikkvideoar til låtane «Bad Attitude» og «Call of the Wild», begge med medlemmer av bandet.
Innhald
Merk: Fleire spor på LP- og kassettversjonane er kortare enn på den originale CD-en som vart gitt ut i 1987. CD-remasteren frå 1999 brukte dei originale vinylmasterbanda, noko som betyr at speletida òg er kortare enn på den originale CD-versjonen.
All spor er skrivne av Ritchie Blackmore, Ian Gillan og Roger Glover, utanom der andre er nemnde.
Summer's Gone
«Summer's Gone» er ein song av det engelske rockebandet The Kinks. Det kom ut i 1984 på albumet deira Word of Mouth og var skriven av Ray Davies.
Utgjeving
«Summer's Gone» kom først ut på Word of Mouth i 1984. Songen vart så gjeve ut året etter som singel i Amerika, i staden for radiopromosingelen «Living on a Thin Line» av Dave Davies, som hadde nådd 24. plassen på Mainstream Rock Chart. Men i motsetnad til «Living on a Thin Line», gjekk ikkje denne songen inn på noko lise. «Summer's Gone» kom òg ut på 12"-versjonen av singelen «Do It Again» og på samlealbumet Picture Book.
Riksdag
Riksdag kan visa til nasjonalforsamlingane i ulike land:
Oreshak Peak
Fjellet er kalla opp etter busetnadane Oresjak i Nord- og Nordaust-Bulgaria.
Riksdag
Parlamentet i Tyskland har sidan 1949 blitt kalla Forbundsdagen. Etter gjeinforeninga av Tyskland har denne halde til i Riksdagsbygningen i Berlin.
Oreshak Peak
Oreshak Peak ligg 1,15 km nord-nordvest for Golemani Peak, 6,86 km nord-nordaust for Mount Todd, 6,36 km aust-søraust for Mount Goldthwait, 4,43 km sørvest for Mount Schmid og 2,66 km vest for Fucha Peak.
Jebsen Rocks
Jebsen Rocks er ei rekkje skjer som strekkjer seg seg 1 km frå aust til vest og som ligg 1 km nord for Jebsen Point, utanfor vestsida av Signy Island i Sør-Orknøyane. Dei vart kartlagte av kaptein Petter Sørlle, ein norsk kvalfangar som kartla øya under forbiseglinga av Sør-Orknøyane i 1912–13. Skjera er namngjevne i samband med Jebsen Point.
Junji Kawano
er ein tidlegare japansk fotballspelar.
Ioánnina øy
Ioánnina øy (gresk Νήσος Ιωαννίνων, Nísos Ioannínon) er ei øy i Pamvótidasjøen og var tidlegare ein kommune i periferieininga Ioánnina i Ípiros i Hellas. Ioánnina øy inngår frå 2011 som ei kommunaleining i kommunen Ioánnina.
Ved folketeljinga i 2011 hadde kommunaleininga Ioánnina øy 219 innbyggjarar, som alle budde i den einaste tettstaden på øya.
Alplersee
Det er ein annan innsjø i kantonen Uri med same namn nær Unterschächen.
Norsk folkemusikklag
Norsk folkemusikklag (NFL) er ein norsk frivillig organisasjon som har som føremål å inspirera til forsking, dokumentasjon og formidling av kunnskap om folkedans og folkemusikk. NFL vil vera ein møteplass og eit fagleg forum for dei som til dagleg arbeider med folkemusikk og folkedans, og for alle andre som er nysgjerrige på vitskaplege perspektiv på dette fagfeltet. I tillegg til å vera ein organisasjon for forskarar og andre fagleg tilsette rekrutterer NFL medlemmer blant studentar, utøvarar og andre som er generelt interesserte i kulturhistorie og folkemusikk.
NFL vart stifta i januar 1948, med Ole Mørk Sandvik som første formann. Han hadde vore til stades på skipingsmøtet til International Council for Traditional Music (ICTM, då IFMC) i London, september 1947. Etter dette reiste han heim for å skipa Norsk folkemusikklag som nasjonalt lag med same føremål. Dei nasjonale laga skulle vera støttespelarar for den internasjonale organisasjonen. Styret i NFL fungerer som nasjonalkomité. O. M. Sandvik var formann i laget heilt fram til 1965. I ein periode var han òg visepresident i ICTM. Kontigenten frå laget til ICTM var betalt av departementet. I 1965 overtok Reidar Sevåg vervet som formann i Norsk folkemusikklag.
Hudson Bay-toktet i 1686
Hudson Bay-toktet i 1686 var ein av dei engelsk-franske konfliktane ved Hudsonbukta. Det var det første av fleire tokt sende frå Ny-Frankrike mot handelsstasjonane til Hudson's Bay Company i sørenden av Hudsonbukta. Leia av Chevalier de Troyes, klarte toktet å erobre utpostane ved Moose Factory, Rupert House, Fort Albany og kapre kompaniskipet «Craven».
Sjølv om Frankrike og England då var i fred, braut det ut krig mellom dei i 1689, og konflikten om utpostane i Hudsonbukta heldt fram. Ein av løytnantane til Troyes, Pierre Le Moyne d'Iberville, utførte fleire tokt mot eigedomane til HBC og enda med ein fransk siger i slaget ved Hudsonbukta i 1697. Mot slutten av krigen kontrollerte franskmennene alle utan om ein handelsstasjon.
Norsk folkemusikklag
Leiarar i Norsk folkemusikklag dei seinare åra: Bjørn Aksdal 1988–1992, Rolf Karlberg 1992–1993, Ruth Anne Moen 1993–1998, Gunnar Stubseid 1998–2001, Ragnhild Knudsen 2001–2005, Bodil Haug 2005–2006, Geir Egil Larsen 2006–2007, Siri Mæland 2007–2010, Ola Graff 2010–2012, Anne Murstad 2012–2013, Bjørn Aksdal 2013–2023 og Jon Hjellum Brodal 2023–.
Norsk folkemusikklag gir òg ut det vitskaplege tidsskriftet Musikk og tradisjon.
Mühlhausen i Thüringen
Mühlhausen er ein by og ein kommune i forbundslandet Thüringen i Tyskland, krinssete i landkrinsen Unstrut-Hainich-Kreis. Kommunen har eit flatemål på 135,5 km² og hyser 36 000 ibuarar. Byen ligg 216 meter over havet ved elva Unstrut, ei 55 kilometer nordvest om Erfurt.
Reformatoren, opprøraren Thomas Müntzer og toneskaparen Johann Sebastian Bach var i sine tider aktive i Mühlhausen.
Leif Johan Holand
Leif Johan Holand er ein norsk filmprodusent og ein framståande filmfotograf på Cineflex helikopterkamera.
Holand er grunnleggjar av film og designselskapet Fuglefjellet AS, og er i dag «Aerial Manager» og Cineflex-kameraoperatør i selskapet. Holand og Fuglefjellet skal mellom anna filme Ski-VM Oslo 2011 frå lufta for NRK og EBU. Holand filma med Cineflex helikopterkamera i januar 2010 over Sunnmørsalpane til BBC-produksjonen Wonders of the Universe presentert av fysikaren Brian Cox.
Fylkesveg 419 (fleirtyding)
Fylkesveg 419 finst i fleire fylke i Noreg:
Scatterometer
Scatterometer er eit instrument for å måle vind på havoverflata frå satellitt.
Eit scatterometer er ein radar som sender ut eit mikrobølgje-radiosignal som vert spreidd tilbake frå jordoverflata. Signal som treffer havoverflata, vert spreidd attende ved såkalla Bragg-resonans, der den returnerte signalstyrken er avhengig av krusingane på havoverflata. Dette gjer det mogeleg å rekne ut kor kraftig vinden er rett over over havoverflata. For å kunne rekne ut både vindstyrke og retning sender instrumentet ut signaler mot havoverflata i fleire retningar.
Vindobservasjonar frå satellittborne scatterometer vert nytta i vêrvarsling, og dei er viktige fordi dei gjev informasjon frå store havområde der det ikkje finst andre vindobservasjonar. Scatterometer kan òg gje informasjon om dekke av sjøis og istype, og dessuten informasjon fukt på bakken over landområde.
Mittweida
Mittweida er ein by og ein kommune i Landkreis Mittelsachsen sentralt i Sachsen i Tyskland. Kommunen omfattar 14,3 km² og hyser 14 000 ibuarar.
Altartavle
Ei altartavle er eit religiøst kunstverk i ei kristen kyrkje som står over eller bak altaret.
Altartavla kan vere utført av ymse materiale, som til dømes tre eller stein. Ei altartavle kan vere rikt utsmykka med utskjeringar og med eit måleri i midtfeltet.
Kuria Muria
Khuriya Muriya-øyane eller Kuria Muria (arabisk جزر خوريا موريا, Juzur Khurīyā Murīyā eller Khūryān Mūryān) er ei gruppe på fem øyar i Arabiahavet, 40 km utafor søraustkysten av sultanatet Oman. Øya er ein del av provinsen Shalim- og Hallaniyatøyane i guvernementet Dhofar.
Historie
I oldtida vart øyane kalla Zenobii eller Zenobiouøyane. Øyane er nemnt av fleire tidlege geografar som Ptolemaios (vi. 7. § 47) som talte sju små øyar i Khuriya Muriya-bukta (Σαχαλίτης κόλπος; Sinus Sachalites), mot innløpet til «Persiabukta» (mest truleg dagens Adenbukta). I 1854 avstod sultanen av Muscat (seinare Muscat og Oman og i dag Oman) øyane til britane og i 1868 vart dei lagt til protektoratet Aden (i dagens Jemen). Øyane høyrte til britane fram til 1967 og vart styrte av den britiske guvernøren i Aden fram til 1953, så av den britiske høgkommisæren fram til 1963, og til slutt av den britiske residenten i Persiabukta (heldt til i Bahrain). Den 30. november 1967 annonserte Lord Caradon, den britiske ambassadøren til Dei sameinte nasjonane at øyane, i tråd med ønske til dei lokale innbyggjarne, skulle returnerast til Muscat og Oman, trass i kritikk frå president Qahtan Muhammed al-Shaabi som meinte øyane måtte overførast til Folkerepulikken Sør-Jemen.
Sandeid kyrkje
Sandeid kyrkje er ei langkyrkje frå 1904 i Vindafjord kommune i Rogaland fylke.
Sandeid har hatt kyrkje sidan mellomalderen. Dei tidlegare kyrkjene stod på den gamle kyrkjegarden nokre få hundre meter søraust for den noverande. Ei utvida stavkyrkje vart avløyst av ei tømmerkyrkje i 1814. Denne vart riven i 1906.
Call of the Wild
«Call of the Wild» er ein song av det engelske hardrockbandet Deep Purple. Han kom ut som det tredje sporet på albumet The House of Blue Light frå 1987. Låten vart gitt ut som singel seinare same året, og kom inn på UK Singles Chart som nr. 92.
Karlsen Rock
Karlsen Rock er eit skjer som ligg 19 km nord-nordvest for Penguin Point, nordvestpunktet på Coronation Island i Sør-Orknøyane. Det vart kartlagt og namngjeven på eit kart av Petter Sørlle, den norske kvalfangaren som kartla øya under forbiseglinga av Sør-Orknøyane i 1912-13.
Gateway Ridge
Gateway Ridge er ein sagtakka fjellrygg, over 715 moh, som ligg søraust for Mount Rennie på Île Anvers i Antarktiske Arkipel. Han strekkjer seg til Hooperbreen frå Williambreen der dei to møter Börgen Bay. Han vart kartlagt av Falkland Islands Dependencies Survey i 1944 og 1945. Namnet kjem av at det er mogeleg å nytte eit snødekt fjellpass ved nordenden av ryggen til å kome seg mellom Hooperbreen og Williambreen.
Skotfoss
Skotfoss er eit bustadområde i Skien kommune i Telemark-området i Vestfold og Telemark fylke. Staden ligg ved fossen med same namn, 5 km vest for bysenteret og er ein del av tettstaden Porsgrunn/Skien.
Skotfoss er òg ein foss i Skienvassdraget ved utløpet til elva av Norsjø. Skien-Bandak-kanalen vert her ført opp i Norsjø gjennom Løveid sluser. Fossen er bygd ut med ein kraftstasjon på 24 MW; 10 m bruttofallhøgd.
Namnet «Skotfoss» kan ha opphav i ordet skot, som ofte er brukt om terreng høveleg til å velte tømmer ned i ei elv.
Skysåing
Skysåing eller seeding er ei form for vêrmodifisering, eit forsøk på å få nedbør til å falle frå skyer, ved å tilføre partiklar i lufta som fungerer som skykondensasjonskjerner eller iskjerner, som endrar dei mikrofysiske prosessane i skya. Målet er vanlegvis å auke nedbørsmengda (regn eller snø), men det vert òg nytta for å hindre hagl eller tåke, særleg på flyplassar.
Terpenar vert frigjeve av tre meir aktivt under varmare vêr, og fungerer som ei naturleg form for skysåing. Skyene reflekterer sollys, og tillet skogane å regulere temperaturen på denne måten.
Den mest vanlege kjemikalien som vert nytta til skysåing er sølviodid og tørris (frosen karbondioksid) heller enn salt. Flytande propan, som utvidar seg til ein gass, har òg vorte nytta. Desse kan produsere iskrystallar ved høgare temperaturar enn sølviodid. Bruken av hygroskopiske stoff, som salt, vert meir populært etter lovande forsking.
Skysåing krev at skyene inneheld underkjølt flytande vatn, altså flytande vassdropar som er kaldare enn 0 ºC. Ved å tilføre eit stoff som sølviodid, som har ein krystallstruktur liknande is, og set i gang frysing. Tørris eller propan avkjøler lufta så mykje at iskrystallane kan oppstå spontant frå vassdamp. I motsetnad til såing med sølviodid, krev ikkje denne spontane kjernedanninga eksisterande vassdropar eller partiklar, fordi dei produserer overmetta tilstandar i lufta nær såstoffet. Vassdropane trengst likevel for at iskrystallane skal kunne vekse seg store nok til å falle ut.
I skyer på midlare breiddegrader er den vanlege så-strategien basert på at likevektsvassdamptrykket er lågare over is enn over vatn. Danninga av ispartiklar i underkjølte skyer tillet desse partiklane å vekse på kostnad av flytande dropar. Om veksten er stor nok, vil desse partiklane verte tunge nok til å falle ut som nedbør frå skyer, som elles ikkje ville ha gjeve noko nedbør. Denne prosessen vert kalla statisk såing.
Såing av cumulonimbusskyer (konvektive skyer) om sommaren eller i tropiske strøk prøver å utnytte latent varme som vert frigjort ved frysing. Denne strategien med «dynamisk» såing går ut på at den ekstra latente varmen som vert frigjeven fører til auka oppdrift som fører til auka skyvekst og større sjanse for nedbør.
Skysåingskjemikalar kan verte spreidde med fly eller av apparat som står på bakken.
Ein elektronisk mekanisme vart testa i 2010, då infraraude laserpulsar vart retta mot lufta over Berlin av forskarar frå Universitetet i Geneve. Ein meinte at pulsane ville føre til atmosfærisk svoveldioksid og nitrogendioksid for å danne partiklar som så kan fungere som kondensasjonskjerner.
Kjelder
''
Alvdal kyrkje
Byggverket er i tre og har 600 plassar. Kyrkja er teikna av Christian Heinrich Grosch.
Sedirøya
Sedirøya (tyrkisk Sedir Adası), òg kjend som Kleopatraøya, er ei lita øy i Gökovabukta sørvest i Egearhavet utanfor kysten av Ula, ein del av provinsen Muğla i Tyrkia. Strendene på øya består utelukkande av skjel, og det vert sagt at denne organiske sanden vart ført med skip frå Raudehavet for Kleopatra. Kvart sandkorn er nær perfekt kuleforma og på grunn av dette er stranda under kraftig vern av styresmaktene for å hindre at det vert fjerna sand frå stranda. I følgje segna symde Kleopatra og Antonius her.
Fylkesveg 356 (fleirtyding)
Fylkesveg 356 finst i fleire fylke i Noreg:
Diskant
Diskant (av mellomalderlatin discantus, 'songrøyst som skil seg ut frå andre') er ein musikalsk term for den øvste delen av songstemmer eller instrument.
Opphavleg viste «diskant» til ei stemme som ein söng skild frå melodien og som låg høgare enn denne. Ei overstemme til melodien kan framleis kallast diskant.
Diskant kan også visa til den øvre delen av toneregisteret til menneskestemma, som motsats til bass om den nedre delen. Diskantrøyster viser dermed til høge røyster, som sopran og tenor, medan bassrøyster låge røyster. På same måte kan ein tala om diskantinstrument og bassinstrument.
I pipeorgel kan visse orgelstemmer vera delte i ein bass- og ein diskantdel, slik at ein kan ha ulik klangfarge i bass og diskant.
Mount Osborne
Mount Osborne er eit fjell (2600 moh) på sørvestsida av Thomasbreen, 5 nautiske mil (9 km) aust for Mount Craddock i Sentinel Range i Ellsworth Mountains. Det vart først kartlagd av US Geological Survey (USGS) frå landmålingar og flyfoto tekne i U.S. Navy frå 1957-59. Det vart namngjeve av Advisory Committee on Antarctic Names (US-ACAN) etter Thomas M. Osborne, ein tømrar som var med på å byggje Amundsen-Scott-stasjonen vinteren 1957.
Tsuyoshi Kunieda
er ein tidlegare japansk fotballspelar.
Lay-brother Rock
Lay-brother Rock er ei klippe 3,5 km sørvest for Despair Rocks og 13 km nordvest for Route Point, utanfor vestenden av Coronation Island i Sør-Orknøyane. Ho vart kartlagt og namngjeven av mannskap på RRS «Discovery II» under Discovery Investigations RRS «Discovery II» i 1933.
Matematisk filosofi
Matematisk filosofi er ei grein innan filosofien som handlar om det filosofiske grunnlaget for matematikken, som prøvar å svare på spørsmål omkring fundamentale antakingar innan matematikken og følgjer av desse. Eit av hovudmåla med matematisk filosofi er å skildre matematikken sin eigenart og metode, gjerne i høve til andre vitskapar. Eit anna mål er å definere matematikken si rolle i dagleglivet til menneske. På grunn av den indre logikken og strukturen ein finn i matematikk som fag gjev det den matematiske filosofien ei særstilling innan filosofien. Matematikken kan også i seg sjølv seiast å vere ei grein av filosofien, og særskild ein del av logikken. Dette synet vert gjerne kalla det logikistiske synet.
Viktige spørsmål
Filosofien stiller ei lang rekkje spørsmål om matematikken. Dette er ikkje ei utfyllande liste.
Grunnsyn
Den matematiske filosofien deler seg i to hovudretningar, som skil seg frå kvarandre i synet på matematikken sitt høve til røynda, realisme og anti-realisme. Det spørsmålet som desse to retningane gjev ulike svar på er om matematiske objekt eksisterer i røynda.
Realisme
Matematisk realisme er den fyrste hovudretninga, og har som grunnsyn at matematiske objekt og relasjonar eksisterer i røynda, og ikkje berre som førestellingar.
Anti-realisme
Matematisk anti-realisme inneber, i motsetnad til realismen, at matematiske objekt er ikkje-eksisterande. Dei er berre førestellingar eller idear, og kan dermed ikkje eksistere uavhengig av den som ser føre seg desse ideane.
Herschel-teleskopet
Herschel-teleskopet (engelsk: Herschel Space Observatory) er eit romobservatorium som observerte i det fjerninfraraude og i submillimetererdelen av det elektromagnetiske spektrumet, slik at det om lag dekte bølgjelengdintervallet 55-672 µm. Observatoriumet vart skote opp 14. mai 2009 frå Kourou i Fransk Guyana i lag med Planck-teleskopet, og var verksam i L2-punktet mellom jorda og sola. ESA enda prosjektet 17. juni 2013.
Teleskopet har ein hovudspegel på 3,5 meter, noko som gjer det til det største romobservatoriumet som har vorte skote opp.
She Still Comes Around
She Still Comes Around (To Love What's Left of Me) er eit studioalbum av Jerry Lee Lewis. Det kom ut på Smash Records i 1969.
Bakgrunn
Etter Lewis forlet Sun Records for Smash i 1963 hadde han hatt nokre mindre hittar, og var ikkje nøgd med korleis selskapet tok i mot innspelingane hans. Men dette endra seg med den overraskande suksessen til Another Place, Another Time og She Still Comes Around (To Love What's Left Of Me) som gav ny interesse i rock and roll-legenda.
Innspeling
She Still Comes Around følgjer same opplegget som Another Place, Another Time gjorde året før: «pur» country framført utan noko fiksfakseri med dei beste studiomusikarane i Nashville. Lewis tolka songar med stor autensitet. Albumet var produsert av Jerry Kennedy og bestod av ei blanding av honky-tonk og tåre-i-ølet-balladar, som tittelsporet til Glenn Sutton. Denne songen vart gjeven ut på singel og nådde andreplassen på countrylista. Oppfølgjaren til denne singelen var «To Make Love Sweeter For You», som toppa listene i 1969 (den første førsteplassen hans sidan «Great Balls Of Fire» i 1958). Brått var Jerry Lee Lewis ein av dei heitaste countryartistane som var å finne. Albumet inneheldt òg Merle Haggard-songen «Today I Started Loving You Again», i tillegg til fleire countrystandardar, som «Release Me» og klagesongen «There Stands the Glass.» «Out Of My Mind» var skriven av Kenny Lovelace, som spelte gitar med Lewis i mange år. Albumet inneheld òg ei innspeling av Sun-singelen «Let's Talk About Us» frå 1959.
Mottaking
She Still Comes Around nådde 12. plassen på Billboard si countryliste. AllMusic kalla det «eit reint countryalbum, laga for seine kveldar og røykfylte barar, og er nesten like bra som Another Place, med songar av like høg kvalitet og framføring.» Sjølv plateomslaget - eit bilete av ein nedslått Lewis i eit slite hotellrom, vart trekt fram for å bringe liv til tittelsporet.
Amperveilsee
Amperveilsee er ein innsjø oppfor Vals i kantonen Grisons i Sveits.
Ein populær fjelltur starta ved Zervreila, passerer dei tre fjerntliggande innsjøane Guraletschsee, Amperveilsee og Selvasee og går ned mot Selva Alp til Vals. Vals er kjend for spa.
Fylkesveg 420 i Rogaland
Fylkesveg 420 i Rogaland går mellom Madlavegen og Rudlå i Stavanger kommune. Vegen er 0,9 km lang og vert kalla Wessels gate
Mount Mason
Mount Mason er ein fjelltopp (815 moh) på kanten av Rossbarrieren, som ragar over nordenden av Lillie Range. Det vart oppdaga og fotografert på Byrd-ekspedisjonen (1928–30) og kalla opp etter Howard F. Mason, radioingeniør som overvintra med ekspedisjonen ved Little America.
Green Spur
Green Spur er ein grønfarga utstikkar som strekkjer seg frå Copper Peak, ved søraustsida av Île Anvers i Antarktiske Arkipel i Antarktis. Han vart truleg oppdaga av Belgica-ekspedisjonen under Gerlache, 1897–99. Namnet finst på eit kart basert på ei kartlegging Discovery Investigations gjorde i 1927 med «Discovery», men namnet kan vere eldre.
Primorsko
Primorsko (bulgarsk Приморско) er ein by og ein kommune i provinsen Burgas i Bulgaria. Kommunen omfattar byane Primorsko og Kiten i tillegg til fire andre busetnader.
Kommunen har eit areal på 355 km2. Ved folketeljinga i 2011 hadde kommunen 6 064 innbyggjarar, medan sjølve byen hadde 2 965 innbyggjarar.
Dei største busetnadene i kommunen er:
Bombefartøy
Bombefartøy eller bombeskip var ein type seglskip hovudsakleg utstyrt med bombekastarar i staden for kanonar.
Den viktigaste verdien til bombefartøya var i mange sine auge ikkje at det vart nytta som bombardementsvåpen mot forsvarsverk, som til tider kunne vere ineffektivt, men som terrorvåpen. Døme på dette såg ein under åtaka på København i 1700, 1801 og 1807, sjølv om det grunne farvatnet hindra det vondaste ved alle dei tre bombardementa, slik at visse bombekastarar vart sett på land. Bombefartøy vart med granatar og bomber, som kunne medføre store skadar i ein by, vart teken i bruk som terrorvåpen av franskmennene under Ludvig XIV.
Ludvig XIV sine bombefartøy
Den 21. juli 1682 kom ein fransk flåte til Alger på den algeriske kysten for å få ein slutt på sjørøvarverksemda frå denne byen. Med seg hadde kommandanten Abraham Duquesne fem småfartøy som på fransk vart kalla galiotes à bombes. Operasjonen mot Alger var ikkje effektiv på grunn av vêret og fordi ein berre kunne kome nær nok om natta, men i dei to siste bombardementa den 20-21. august og 4-5. september medførte dei store skadar. Blant anna vart den store moskeen til byen øydelagt. Franskmennene måtte gjere retrett, men kom attende i juni 1683, denne gongen med meir erfarne mannskap og med to ekstra bombarderfartøy. Duquesne heldt byen under bombardement ein kort periode og fekk tvinga fram innrømmingar.
I 1685 vart fleire bombefartøy teke i bruk av franskmennene mot Tripoli, der dei på få dagar avfyrde over 500 granatar og fekk øydelagt store delar av byen. Over 300 vart drepne. Kort tid etter gjekk byen Tripoli med på lauslasting av kristne slavar og erstatning på over ein halv million livres i pengar. Rykte om dette fekk Tunis til å gje seg svært raskt.
I 1680-åra hadde Genova gått over til Spania i strid med franske ynskje, og byen tilbaud spanjolane ein base i det nordvestlege Italia. Dette fekk Ludvig XIV, som allereie hadde opparbeidd seg eit hat mot republikkar, til å reagere ved å beordre Duquesne om å angripe byen, endå det var ikkje krig. Den 17. mai 1684 kom flåten på 14 krigsskip, 20 galeiar og 10 bombarderfartøyer til byen. Der forlangte dei å få dei spanske galeiane som hadde kome dit for reparasjon. Dette kunne ikkje genoveserne gå med på, og dei tok opp kampen.
I perioden 17. til 28. mai 1684 vart 13 300 bombar skotne inn i byen, som raskt vart sett i brann. Meir enn to tredjedelar av byen vart øydelagt. Ingen visste kor mange som omkom under eit av dei vondaste tilfella av bombardement for terrorformål på 1600-talet.
Bombefartøy i Nord-Europa
Bombefartøya kom til Nord-Europa under Gyldenløvefeiden, noko som kan tyde på at desse fartøya hadde nederlandsk opphav frå 1670-åra, som det vert påstått einskilde stader. Deretter vart bombefartøya eit spesialisert og ganske kostbart våpen som sjeldan vart teke i bruk. Bombekastarar vart av og til sett på prammar eller flate fartøy som vart kalla stykkpram.
Tordenskjold hadde eit bombarderfartøy med seg då han gjekk til åtak på Marstrand i 1719. Dette fartøyet var òg i bruk mot forsvarsverk utanfor Göteborg. Han hadde ein del svenske skip på samvitet, og frå raidet inn i Göteborg i 1719 vart bombegallioten «St. Johannes» brunne og øydelagt av mennene hans.
Men det var elles berre København som opplevde å bli angripen med bombefartøy tre gonger i 1700, 1801 og 1807. Der viste det seg at desse fartøya stakk for djupt til å kunne kome nærare og at dei sterke forsvarsverka mot sjøsida heldt dei for langt unna. Berre éin gong vart bombekastarane som var teke frå bombefartøy på landsiden, teke i bruk med effektivitet under åtaket på København i 1807.
Kjelder
''
Fylkesveg 49 i Telemark
Fylkesveg 49 i Telemark går mellom Knardalstrand i Porsgrunn og Klyve i Skien kommune. Vegen er 4,6 km lang.
Mainsail Rock
Mainsail Rock er ei klippe som ligg 1,1 km sørvest for Spine Island i Sandefjordbukta i Sør-Orknøyane. Ho er den største og austlegaste av ei rekkje på tre klipper som går frå nordvest til søraust på søraustsida av Monroe Island. Klippa vart namngjeven av mannskap på Discovery Investigations etter kartlegginga deira i 1933.
The Rolling Stones av The Rolling Stones
The Rolling Stones er debutalbumet til The Rolling Stones, utgjeve på Decca Records i Storbritannia den 16. april 1964. Den amerikanske utgåve av albumet hadde eit litt anna innhald og kom ut på London Records den 30. mai 1964, med undertittelen England's Newest Hit Makers. Dette vart seinare den offisielle tittelen på denne utgåva.
Albumet er med i boka til Robert Dimery kalla 1001 Albums You Must Hear Before You Die.
Innspeling og utgjeving
Innspelinga ved Regent Sound Studios i London tok fem dagar i januar og februar 1964. Albumet vart produsert av dei dåverande managerane Andrew Loog Oldham og Eric Easton. The Rolling Stones vart opphavleg gjeve ut på Decca Records i Storbritannia, medan England’s Newest Hitmakers kom på London Records i USA, med songen «Not Fade Away» (den tredje singelen til bandet) erstatta songen «Mona (I Need You Baby)».
Dei fleste songane på albumet er autentisk R&B. Mick Jagger og Keith Richards skreiv ikkje mange songane på denne tida, og medverka berre med ein orignal song til albumet, «Tell Me (You’re Coming Back)». To songar er tilskriven «Nanker Phelge» - eit pseudonym band nytta for songar heile bandet medverka med frå 1963 til 1965. Phil Spector og Gene Pitney begge medverka til innspelinga og vert kalla «Uncle Phil og Uncle Gene» på instrumentalen «Now I’ve Got a Witness».
Biletet på plateomslaget vart teke av David Bailey. Omslaget på den britiske utgåva står utan tittel eller noko anna som identifiserer bandet, bortsett frå biletet og ein Decca-logo. Dette «uhøyrde» konseptet var Andrew Oldham sin ide.
The Rolling Stones vart ein av bestseljarane i 1964 i Storbritannia og låg på førsteplassen på den britiske salslista i 12 veker.
Amerikansk utgåve
Den amerikanske utgåva av albumet med undertittelen England's Newest Hit Makers, som sidan vart det offisielle namnet på utgåva, var det første albumet bandet gav ut i Amerika. Det kom ut på London Records den 30. mai 1964, ein og ein halv månad etter den britiske versjonen.
Tadao Onishi
Tadao Onishi var ein japansk fotballspelar.
The Rolling Stones av The Rolling Stones
Amerikansk utgåve
Sporet «Not Fade Away» (A-sida til den tredje singelen deira i Storbritannia) erstatta «I Need You Baby», og titlane til songane «Now I've Got a Witness (Like Uncle Phil and Uncle Gene)» og «Tell Me (You're Coming Back)» vart korta ned til «Now I've Got a Witness» og «Tell Me» på dei fleste versjonane. Då det kom ut nådde The Rolling Stones 11. plassen i USA og selde til gullplate. Så langt er dette det einaste albumet til The Rolling Stones som ikkje har nådd topp 5 på Billboard.
Medverkande
The Rolling Stones
Andre musikarar
Salslister
Album
Singlar
Torleiv Stadskleiv
Torleiv Jørgensson Stadskleiv var ein norsk biletkunstnar frå Bø i Telemark, der han budde mest heile livet.
På 1880-talet var Stadskleiv ei tid elev hos Erik Werenskiold og Christian Krohg. Kring 1900 studerte han i København under leiing av Kristian Zahrtmann.
Våren 1895 flytta den unge og talentfulle biletkunstnaren Halfdan Egedius til Bø. Egedius og Stadskleiv utvikla ein tett vennskap og påverka kunsten til einannan. Egedius kjende verk Drømmeren portretterar Stadskleiv.
Stadskleiv, som var ein framifrå teiknar, henta dei fleste av sine landskapsmotiv frå skog- og fjellnaturen i Telemark. Bileta er gjerne forma i ein romantisk stil, som i mangt kan minne om kunsten til Werenskiold og Egedius.
I 1967 gav Aschehoug ut ein biografi om Torleiv Stadskleiv, skriven av bilethoggaren Dyre Vaa.
Stadskleiv er heidra med ein statue på Bø stasjon.
Fylkesveg 49 (fleirtyding)
Fylkesveg 49 finst i fleire fylke i Noreg:
Åseda
Åseda er ein svensk tettstad og centralort i Uppvidinge kommun i Kronobergs län i landskapet Småland. I 2010 hadde byen 2,430 innbyggjarar.
Jinan
Jinan er ein kinesisk by som er provinshovudstad i Shandong. Han ligg på sørbreidda av Huang He.
Jinan er eit viktig administrativt senter. Han har ein god del industri som omfattar produksjon av tyngre køyretøy (som lastebilar og vegmaskiner), jern- og stålindustri (råjern, stålwire, jernbaneskjenar), tekstilindustri, kornmøller og annan næringsmiddelindustri. Jinan er jernbaneknutepunkt på hovudbanen Beijing–Shanghai, med sidebane til hamnebyen Qingdao.
Byen er òg eit gammalt kultursenter med tempel, konfutsiansk bibliotek, provinsmuseum og eit stort universitet.
Historie
Jinan har vore provinshovudstad sidan mellomalderen. Rundt 1900 blei han opna for utanlandsk handel (først med tyskarar og seinare japanarar. Han var under japansk okkupasjon 1937–45, og var under den kinesiske borgarkrigen åstad for harde kampar før han blei teken av kommunistane i 1948.
Jinan ligg ved nordskråningen av det Taifjellet (Tai Shan), ein av dei fem heilage fjelltoppane i taoismen. Fjellet er rekna som verdsarv av UNESCO.
Styresmakter
Leiaren for lokallaget til Kinas kommunistparti er Wang Zhonglin, og borgarmeisteren er Sun Shutao (2019).
Parker Peak
Parker Peak er ein fjelltopp i Walker Mountains ved foten av Evans Peninsula på Thurston Island. Det vart skissert frå flyfoto tekne under U.S. Navy-skvadron VX-6 i januar 1960. Det vart namngjeve av Advisory Committee on Antarctic Names (US-ACAN) etter Alton N. Parker, ein flypilot på Byrd-ekspedisjonen i 1928-30.
Paramaribo
Paramaribo er hovudstaden i Surinam i Sør-Amerika. Han har rundt 250 000 innbyggjarar. Det historiske sentrumet av byen er ført opp på UNESCO si liste over verdsarv.
Geografi
Paramaribo ligg rundt 15 km innanfor munningen av elva Surinam i Atlanterhavet. Byen er eit transportsentrum med hamn og jernbaneendepunkt, og er det økonomiske sentrumet i Surinam med størstedelen av industriproduksjonen i landet, mellom anna aluminiumverk, tre-, tekstil-, nærings- og nytelsesmiddelindustri.
Paramaribo har botanisk hage, ei gammal festning og ein del bevart koloniarkitektur, mellom anna presidentpalasset. Domkyrkja i byen frå 1885 er rekna som den største trebygningen i Amerika. Byen har også den største moskeen i Karibia, hindutempel og fleire synagogar. I 2002 blei den historiske bykjerna ført opp på UNESCO si liste over verdsarv.
Soge
Paramaribo blei grunnlagd av britar i 1630. I 1651 blei han hovudstad i den britiske kolonien Suriname. Kolonien og byen kom på nederlandske hender i 1816. Det var bybrannar i Paramaribo i 1821 og 1832. Universitetet i byen blei grunnlagd i 1968. I 1975 blei Paramaribo hovudstad i det sjølvstendige Surinam.
Innbyggjarane i Paramaribo er hovudsakleg av afrikansk, indiansk, indisk, javanesisk, kinesisk og nederlandsk opphav.